Teljesen elment az áram?
Igen.
A földrengésbiztos épületben működik a vészgenerátor,
de a reaktorépület összes elsődleges generátora meghibásodott.
A TOEPCO értesítette a Nukleáris és Ipari Biztonsági Ügynökséget.
Vízkár a cunami miatt?
Hogy történt?
A part menti reaktorok és a dombon álló földrengésbiztos épület
tengerszint feletti magassága eltér.
Mik az értékek?
A reaktorok esetén 10 méter,
a földrengésbiztos épület esetén 30 méter.
Egyik generátor sem működik a reaktorban? Nem lehet megszárítani őket?
A TOEPCO jelentésében ez áll.
Hány generátor van az erőműben?
Azt hiszem, hogy tíz.
Azonos magasságban?
Néhány generátor tíz méterrel a tengerszint felett van.
Nem érdekelnek a számok!
Van olyan generátor, ami nem ázott be?
A szájába kell rágnom?
Elnézést kérek. Egyeztetek a TOEPCO-val.
A hűtőegységek működnek?
Ha megengedi… az IC…
Található ott egy izolációs kondenzátor, közismertebb nevén „isocon”…
Az egyik régebbi reaktor, az 1-es blokk fel van szerelve…
És működik?
A dokumentum szerint több órán át tud működni áram nélkül.
Nem ezt kérdeztem!
Nem érdekel, mit írnak benne.
Tudni akarom, mi történik. A kérdésre válaszoljon!
Az…
A TOEPCO jelentése szerint
az áramszünet miatt nem tudják megfigyelni a reaktorokat…
Feleljen! Hűtik a reaktorokat?
Igen vagy nem.
Maga tényleg nukleáris szakértő?
- A Gazdasági Minisztériumnak dolgozom. - Hol tanult? Tudományos szakon végzett?
Nem, közgazdaságtanból diplomáztam a Tokiói Egyetemen.
Uram, még próbálják felmérni a helyzetet.
Hozzon valakit, aki igazi tudós!
Ez csak időpocséklás.
Ókuma városháza?
Kawamura vagyok, a Fukusima Daiicsi Atomerőműből.
Mekkora a kár?
Naraha, Tomioka és Namie önkormányzata sem veszi fel.
- Próbálkozzon! - Igenis.
Hívta Futabát vagy a prefektúrai hivatalt?
Még nem.
Hol az 1-es blokk műszaki diagramja?
Tessék!
Ez ábrázolja a csővezetékeket.
Beteltek a táblák. Hozzon még kettőt!
- Kinoshita! - Erőművezető úr!
Mindenki biztonságban van?
Pont emiatt keresem.
Két dolgozóról nem tudunk semmit.
Nem működnek a telefonok. Nem érjük el őket.
A nevük Takahira és Kirihara.
Takahira? Kirihara? A 4-es blokkból?
Igen.
A két fiatal srác.
Állítólag lementek az alagsorba.
A 4-es blokk dolgozói már keresik őket.
Szóljon nekik, hogy siessenek!
Igen, uram.
- Vigyétek a mentőcsapathoz! - Oké.
- A másikat hozzátok ide! - Igen, uram.
Rendben.
1-ES REAKTORBLOKK VÍZSZINT: ISMERETLEN
ATOMREAKTOR NYOMÁSSZINTJE: ISMERETLEN
REAKTORTARTÁLY NYOMÁSSZINTJE: ISMERETLEN
Az áramszünet miatt nem tudjuk megfigyelni a reaktorokat.
Micsoda káosz…
A vízszintet és nyomásszintet sem tudjuk?
Így van.
Először is áramra van szükség.
Hozasson mobilgenerátorokat!
Máris.
És még valami.
Hívjon tűzoltókat!
Tűzoltókat?
Igen.
Ha nem tudjuk helyreállítani az áramellátást,
kívülről, vízzel kell hűtenünk a reaktorokat.
Értem.
Várjunk csak! A cunami elsodorta a tűzoltóautóinkat, nem?
Hívom a helyi tűzoltóságot…
Várjon!
Mekkora a kár a városban?
Nem tudom biztosan,
de gondolom, elég nagy.
Akkor a helyi tűzoltóság el van foglalva.
Kétlem, hogy tudnának embert küldeni.
Akkor mit tegyünk?
Az Önvédelmi Haderőnek vannak tűzoltói, nem? Derítse ki!
Kérjen segítséget a fukusimai és a kórijamai egységtől!
- Máris szólok a központnak. - Rendben.
REAKTOROK VÍZ- ÉS NYOMÁSSZINT
ISMERETLEN
A KÖVETKEZŐ NAPOK
2. RÉSZ
Értettem.
Amint többet tudunk, értesítjük Yoshida erőművezetőt.
Tegyenek úgy!
FUKUSIMA DAIICSI ATOMERŐMŰ AZ 1-ES ÉS 2-ES BLOKK VEZÉRLŐTERME
Jól van?
Semmi bajom.
És a műszerek?
Minden hiába.
A reaktorok vízszintje, a reaktortartály nyomása, sugárdózis.
Egyik sem működik.
A fenébe!
Mi történik a reaktorokban?
A vízmérőnek 20 volt kell, ugye?
Azt hiszem.
Vajon működne, ha rákötnénk két autóakkumulátort?
Próbáljuk meg!
- Oké. - Rendben.
- Takahashi, megoldja? - Igen.
Legyen óvatos! Már sötétedik.
Igen, uram.
Osugi, vizet kell majd engednünk a reaktorokba, nem igaz?
A hőmérséklet és a vízszint nélkül nem tudom biztosan,
de elég valószínű.
Ha a hűtőegységek leálltak, csak vízzel tudjuk lehűteni a reaktorokat.
Pontosan.
Ki kellene nyitnunk a vízbefecskendező szelepeket.
- Rajta! - Ellenőrzöm a pumpákat.
15:40 - MEGSZAKADT A KAPCSOLAT
17:30 - NYOMÁSSZINT, VÍZSZINT: ISMERETLEN
ATOMKATASZTRÓFA-ELHÁRÍTÁSI KÖZPONT
Ha megtenné, uram…
Nukleáris veszélyhelyzetet hirdetek ki.
Ez az első Japánban.
Szeretném, ha mindenki együttműködne.
A központ helyettes vezetőjének híre van.
Igen, uram.
Az Atomkatasztrófa-elhárítási Központhoz vezető utak
a fukusimai Ókuma városában,
mind járhatatlanok a cunami miatt.
A dolgozók áram nélkül maradtak,
nem tudnak videóhívásokat indítani, és nincs internetkapcsolatuk.
Kizárólag hat műholdas telefonon tudunk kommunikálni velük.
Mi van a vészhelyzeti kommunikációs rendszerrel?
Mivel nincs áramellátás, természetesen az sem működik.
A földrengés Fukusimában a megfigyelőállomásokon is kárt okozott.
A megfigyelőautók az útviszonyok miatt használhatatlanok.
Szóval fogalmunk sincs az erőmű állapotáról?
Így van.
Mindent megteszünk, hogy naprakész információkat szerezzünk.
A KÖZPONT HELYETTES VEZETŐJE
A MINISZTERELNÖK KÜLÖNLEGES TANÁCSADÓJA
A KATASZTRÓFAELHÁRÍTÁSI KÖZPONT VEZETŐJE
Gondoskodna róla?
A hűtőegység csak nyolc órán át működik akkumulátorokkal, szóval…
Meg kell tennünk, amit csak tudunk 23:30-ig.
Egyetértek.
NUKLEÁRIS BIZTONSÁGI BIZOTTSÁG ELNÖK
A nukleáris vészhelyzetekre vonatkozó törvény kimondja,
hogy azonnal evakuálni kell a lakosságot.
Hogyan határozzuk meg a zónát?
Evakuációs zóna…
A jelenlegi helyzetben nem érkezett jelentés arról,
hogy a radioaktív anyagok veszélyt jelentenének a lakosságra.
A környék lakóinak
nem kell semmilyen különleges lépéseket megtenniük.
Tehát evakuáció helyett arra kérjük őket,
hogy maradjanak otthon vagy a jelenlegi tartózkodási helyükön.
Szükségállapotot hirdettek, de nem evakuálják az embereket?
Nem ellentmondásos?
Nem tudják, mi történik. Csak elővigyázatosságból tették.
Miniszterelnök úr!
Elnézést, miniszterelnök úr!
Van egy perce?
Mi az?
Beszéltem a TOEPCO-val.
Mivel a vezérlőteremben nincs áramellátás,
időbe fog telni, hogy megerősítsék…
Ne most!
Az ilyen tanácsadók haszontalanok.
Visszamegyek az irodámba.
Szűkebb körben hozunk döntést.
Rendben, uram.
Biztonságban van a lakosság otthon?
Pusztán elővigyázatosságból hirdettünk szükségállapotot.
Eddig nem kaptunk jelentést radioaktív anyagok szivárgásáról
vagy annak veszélyéről.
A kormány minden óvintézkedést megtesz, hogy felkészüljön minden eshetőségre.
Biztosak vagyunk benne?
Később kritizálni fognak minket emiatt a gyenge válaszreakció miatt.
Hát, miért nem küld részleteket a Fukusima Daiicsi?
Nem tudok újat mondani.
Tényleg semmit sem tudnak?
Derítsék ki valahogy, hogy mi történik!
A Nukleáris Biztonsági Bizottság kérdezősködni kezdett.
Sajnálom.
Tegyen valamit, rendben?
Nem mondhatom azt a bizottságnak, hogy semmit sem tudunk.
Mindent megteszünk, amit csak tudunk,
de jelenleg mintha vakon vezetnénk egy repülőgépet.
Nem tudjuk, milyen magasan és milyen gyorsan repülünk.
Sötétben tapogatózunk.
Még mindig nem tudni a vízszintet és a reaktortartály nyomását?
Nem.
Próbálunk akkumulátorokat gyűjteni a dolgozók kocsijaiból,
de nem nagyon akarnak megválni tőlük.
Ha odaadják őket, akkor nem tudnak hazajutni.
14:52 - IZOLÁCIÓS KONDENZÁTOR AKTIVÁLÁSA
A hűtőegységek működnek,
nem igaz?
Igen, működniük kellene.
Tessék!
Köszönöm!
Vajon mire kell számítanunk az épületben?
Amíg ez az izé nem recseg, addig nincs mitől félnünk.
Mi ez?
Egy Geiger-Müller-számláló.
A többi dózismérőt ellepte a víz, és használhatatlanok.
Ez volt az egyetlen.
Reméljük, működik.
Csak hogy megnyugodjunk, nem?
Egyedül egy újabb cunami miatt kell aggódnunk.
Toda és Todoroki, akik a medencénél dolgoznak,
azt mondták, majdnem meghaltak.
Igen…
Felküldtem egy újoncot a tetőre.
Figyeli a hullámokat.
Ha cunami jelét látja, azonnal riaszt minket.
Ha újabb cunami jön,
előbb apadni kezd a víz.
Amíg lát vizet a part mentén,
lesz elég idejük visszaérni a cunami előtt.
Remélem, jó szeme van.
Nozakit kértem meg.
Ránézésre jó szeme van.
De nincs sok sütnivalója.
Felismeri egyáltalán egy cunami jeleit?
Most komolyan.
Akkor indulhatunk?
Igen.
Számítok magukra.
FUKUSIMA DAIICSI, 1-ES ÉS 2-ES BLOKK A MELLÉKÉPÜLET TETŐJE
FUKUSIMA DAIICSI AZ 1-ES ÉS 2-ES BLOKK MELLÉKÉPÜLETE
Eddig minden oké.
Jól van.
Lerohan, hogy szóljon nekünk, ugye?
Micsoda?
Ha cunami közeleg.
Hát, gondolom.
Az előző cunami tönkretette a telefonokat.
Le kell szaladnia.
Vajon…
időben ideér?
Hát…
Minden rendben.
FUKUSIMA DAIICSI AZ 1-ES BLOKK TURBINAHÁZA
Oké, menjünk!
Olyan hideg van!
1-ES BLOKK, DUPLA AJTÓ A TURBINAHÁZ OLDALA
EZEN A PONTON TÚL AZ ATOMREAKTOR ÉPÜLETE TALÁLHATÓ
Ez nem jó jel.
A Geiger–Müller-számláló kiakadt.
Futás! Vissza kell fordulnunk!
Igen.
- Nem értünk oda. - Ez nem jó hír.
- Üdv újra itt! Tessék! - Köszönöm.
Bajban vagyunk.
Ha már most ilyen magas a sugárdózis,
nehéz lesz megoldanunk a vízbefecskendezést.
Majd én odamegyek.
Emberek! Biztosan mind elfáradtak.
Micsoda káosz, nem igaz?
- Furu, nem volt ma szabadnapos? - De, igen.
A nejem és a fiam egy óvóhelyen vannak, szóval gondoltam, idejövök.
Hoztam maszkokat és sugárzásmérőket a földrengésbiztos épületből.
Nagyon köszönjük!
Az Önvédelmi Haderő küld két tűzoltóegységet.
Ha nem tudjuk visszaállítani az áramellátást,
az erőmű tűzoltóegységét is bevetjük,
és a három tűzoltóautóval megpróbálunk vizet juttatni a reaktorokba.
Készüljenek a vízbefecskendezésre!
Már készülünk.
Remek. Rendben.
Hány szelepet nyitnak ki?
Ötöt.
Hol?
Ha a kicsiket is beleszámoljuk, tízezer szelep van.
Ennyiből ki tud választani ötöt, fényforrás nélkül?
Furu vezet minket.
Értem. Furu, mi?
Jó, hogy van ott egy veterán.
Igen.
Emelkedik a sugárdózis?
Az elmúlt fél órában 0,2 millisievert volt.
Ezt az 1-es blokk bejáratánál mérték.
SUGÁRDÓZIS-GRAFIKON
Tehát már csak pár órát maradhatnak az épületben.
Versenyfutás az idővel.
Igen.
FUKUSIMA DAIICSI AZ 1-ES ÉS 2-ES BLOKK MELLÉKÉPÜLETE
Mi a helyzet?
Rendben van.
FUKUSIMA DAIICSI AZ 1-ES BLOKK TURBINAHÁZA
ILLETÉKTELENEKNEK BELÉPNI TILOS
Nem változott a sugárdózis.
Értem.
KÖZEL AZ 1-ES REAKTORBLOKK BEJÁRATÁHOZ
Mi a baj?
Semmi.
Bocsánat.
Nincs semmi baj.
Csak egy kicsit meglepődtem.
Egy hal.
Igen.
A szabályozott sugárzási zónában vagyunk, igaz?
Mindenhol iszap van.
Ez itt…
sós víz.
EZEN A PONTON TÚL AZ ATOMREAKTOR TALÁLHATÓ
1-ES BLOKK, DUPLA AJTÓ TURBINAHÁZ
Kinyitom.
Ne aggódjanak!
Még ha jön is egy cunami,
nem ér ide rögtön.
Lesz elég időnk kimenekülni.
Rendben.
A sugárdózis?
Nem túl magas.
Jól van.
Menjünk tovább!
Még nem túl magas.
Kinyitom.
1-ES BLOKK, DUPLA AJTÓ AZ ATOMREAKTOR ÉPÜLETÉNEK OLDALA
Az érték rendben.
FUKUSIMA DAIICSI 1-ES BLOKK, REAKTORÉPÜLET
Nem túl magas.
A 365-ös szelep.
A 365-ös szelep…
Megvan.
Bocs, hogy eddig tartott.
- Csatlakoztassuk! - Oké.
Óvatosan!
Bocsánat.
Mindenki jól van?
- Igen. - Semmi bajom.
Ott van!
Az az utolsó.
Rajta!
- Indulás! - Rendben.
Jól van…
Másszunk fel!
A szelep száma 25A.
A 25A szelep. Kinyitom.
Gyerünk…
Megvan.
A sugárdózis?
A sugárdózis 13 millisievert.
Siessünk!
- Akkumulátorok csatlakoztatva. - Remek.
Látom a vízszintet!
Mennyi?
Igazából…
A miniszterelnöknek nem a válságkezelő központban a helye?
Ha az irodájában marad, nehéz lesz információkat szereznünk, nem?
Elrendeltük, hogy mindent jelentsenek nekünk.
Miniszterelnök úr!
A TOEPCO kapott egy faxot a fukusimai erőművezetőtől, Yoshidától.
Kiderítették a reaktorok állapotát.
Mi áll benne?
Felolvasom a faxot.
„Az aktív üzemanyag a felszínre kerül…”
Ez az a pont, amikor a reaktorban elfogy a víz,
és már nem lepi el az üzemanyagpálcákat.
„Az aktív üzemanyag a felszínre kerül 21:40-kor.”
21:40?
„A nukleáris üzemanyag 22:20 körül elkezd lebomlani.”
„A reaktortartály
nagyjából 23:50-kor kárt fog szenvedni.”
Kevesebb mint egy órán belül elkezd szivárogni a nukleáris üzemanyag?
Pontosan.
Még éjfél előtt meg fog repedni a reaktortartály?
A jelentést elküldték a Nukleáris Biztonsági Ügynökségnek.
- Hívassam Wakiyát? - Felejtse el!
Kérjen további információkat a TOEPCO-tól!
Működnek a hűtőegységek vagy sem?
Miért apad a vízszint a reaktorban?
Tehát a sugárzás ma este szivárogni kezd?
Az imént kértük a lakosságot, hogy maradjanak otthon.
Hogy történt ez?
Várjunk egy percet!
Kifutunk az időből.
Miért nincs több konkrét információnk?
Hol vannak a mobilgenerátorok?
A civilek tegyék járhatóvá az utakat!
Használjanak járőrkocsikat!
Vigyenek áramforrást Fukusimába!
Igen, uram.
Evakuációt rendelek el.
Értem.
Szervezek egy sajtótájékoztatót.
Minegishi úr!
Mekkora legyen az evakuációs zóna?
Tessék?
Fukusima prefektúra elrendelte az evakuálást,
két kilométeres körzetben.
Mit tegyen a kormány?
A Nukleáris Biztonsági Bizottság nem rendelkezik elegendő adattal.
A Nukleáris és Ipari Biztonsági Ügynökségnek kell meghoznia a döntést.
Minegishi úr…
A normál gyakorlatok során három kilométer szokott lenni.
„Normál…”
Ebben az esetben három kilométeres lesz a zóna.
Mindenkit evakuálunk a Fukusima Daiicsi három km-es körzetén belül.
A lakosság azonnal kezdjen el felkészülni az evakuációra!
Két órája azt mondta, semmit sem kell tenniük,
csak maradjanak otthon.
Valamiféle baj történt?
Sugárszennyezésről van szó?
Szeretnénk megtenni a szükséges óvintézkedéseket.
Ennyi az egész.
Felkészülünk arra, ha esetleg történne valami.
Mégis mi? Lehetséges, hogy radioaktív szivárgás fog történni?
Az ilyen helyzetekben fontos,
hogy mindig elképzeljük a legrosszabb forgatókönyvet,
és előre felkészüljünk rá.
Ezért döntöttünk úgy, hogy…
SANO KABINETFŐTITKÁR
Értem. Furu és a többiek megcsinálták.
Igen.
Kinyitották a szelepeket.
De a sugárdózis rohamosan nő.
Épphogy kijutottak.
Értem…
Kizárt, hogy vissza tudjanak menni?
A reaktorépületben a dózismérő szinte rögtön 0,8 millisievertet mutatott.
Értem.
Ezentúl senki sem léphet be az épületbe.
De még így is befejeztük, amit kellett.
Ha ideértek a tűzoltók, kezdhetjük a vízbefecskendezést.
Igen…
21:30 - AZ ÖNVÉDELMI HADERŐ TŰZOLTÓI ELINDULNAK KÓRIJAMÁBÓL
ALTERNATÍV ÚTVONALAK KERESÉSE A FŐUTAK JÁRHATATLANOK
Valami gond van?
Nagyon hálás vagyok. Adja át Furunak és a többieknek is!
Az a baj, hogy az Önvédelmi Haderő tűzoltói még nem érkeztek meg.
A földrengés járhatatlanná tette a főutakat.
A mi tűzoltóállomásunkat pedig törmelék veszi körül, nem férünk oda.
Tudom, hogy kemény munkát végeztek,
de jelenleg nem tudunk vizet pumpálni.
Az nyomásszint 21:50-kor…
7,2 megapascal.
Nincs mit tennünk.
Igen…
Érkezett egy mobilgenerátor!
A Kita-Nihon Electric küldött egy nagyfeszültségű generátort.
Jött egy generátor.
Oké, rendben.
A NUKLEÁRIS ÜZEMANYAG 22:20-KOR ELKEZD LEBOMLANI
Igen, tudom.
De fogytán az időnk.
Igen.
- Vittek egy mobilgenerátort az erőműbe. - Visszahívom.
Igazán?
Szép munka!
Halló? Küldtek egy mobilgenerátort az erőműbe.
21:50 - MOBILGENERÁTOR ÉRKEZÉSE
Mennyi ideig tart?
Ezt nehéz megmondani.
Találtunk működő kapcsolótáblát?
Még a generátor érkezése előtt elkezdtünk keresgélni,
de a legtöbbet tönkretette a sós víz, szóval lassan haladunk.
A sós víz, mi?
Ha nem vigyázunk, a végén még kisülést okoz.
Pontosan.
FUKUSIMA DAIICSI A REAKTORÉPÜLET MELLETTI ÚT
Nem jó a feszültség?
Egy energiavállalat hogy ronthatja ezt el?
A nagyfeszültségű mobilgenerátorok 6000 voltosak.
Azt terveztük, hogy levisszük 500 voltra,
hogy csatlakoztassuk a hűtőegységekhez,
de a feszültségcsökkentéshez szükség van az erőmű egyik kapcsolótáblájára.
Akkor csatlakoztassák rá az egyikre!
Nos…
Én is…
arra jutottam, hogy kelleni fog egy kapcsolótábla,
és az erőműben összesen 70 található.
De a cunami miatt ellepte őket a sós víz.
Egyenként tesztelnünk kell őket, hogy lássuk, melyik maradt működőképes.
AZ ÜZEMANYAG BOMLÁSÁNAK BECSÜLT IDEJE: 22:20
A nukleáris üzemanyag
hamarosan olvadni kezd.
A feliratot fordította: Kiss Hajnalka